
Fertőtlenítőszerek hatékonyságának vizsgálata ivóvízben előforduló allochton mikroorganizmusok esetén

Munkánk során Kovászna megye keleti régiójában előforduló egyes borvízforrások és kutak vizének mikrobiológiai vizsgálatát végeztük szabványos tenyésztési eljárásokkal. A mintavételi helyek: Kézdivásárhely, Kézdioroszfalu, Fortyogófürdő, Kovászna valamint Zabola területén előforduló borvízforrások és kútvizek. A kiválasztott források és kutak vizét a helyi lakosság rendszeresen fogyasztja ivóvízként. Első lépésben a vízminták mikrobiológiai minőségének vizsgálatára került sor. Meghatároztuk a mezofil aerob telepképző baktériumok összcsíraszámát, az allochton mikroorganizmusok közül a koliform baktériumok, a fekális koliformok és Streptococcusok, a Clostridiumok, a Pseudomonasok és a mikroszkopikus
penészgombák jelenlétét mutattuk ki. A klóramin és a jód antimikrobiális hatását a vízmintákból izolált Escherichia coli és Pseudomonas fluorescens törzsek esetében végeztük, az egészségvédelmi szempontból is elfogadható, valamint megfelelően antimikrobiális hatású fertőtlenítőszer koncentráció meghatározása céljából.



